УСТАВ
Сдружение

„Училищно настоятелство „Васил Левски“ – Долни чифлик“
ГЛАВА ПЪРВА

Общи положения

Чл. 1 Сдружението „Училищно настоятелство „Васил Левски“ – Долни чифлик“ е независима, неправителствена, неполитическа и нерелигиозна организация с идеална цел и осъществява общественополезна дейност, създадена като доброволно сдружение на основание и по реда на чл. 6, 17 и 18 от Закона за юридическите лица с нестопанска цел.

Чл. 2 Сдружението има наименование „Училищно настоятелство „Васил Левски“ – Долни чифлик“, което заедно с неговото седалище и адрес на управление се поставя на всички документи и издания, изхождащи от него.
Чл. 3 Сдружението е юридическо лице със седалище и адрес на управление – град Долни чифлик, община Долни чифлик, ул. „Трети март” № 15, ПК 9120.
Чл. 4 Сдружението се създава за неопределен срок от време.

Чл. 5 Сдружението има запазено и защитено от закона име.

ГЛАВА ВТОРА

Цели и дейности

Чл. 6 (1) Основни цели на Сдружението са:


1. Осигуряване на допълнителни финансови и материални средства за развитието на СУ „Васил Левски” град Долни чифлик за изграждане и поддържане на материалната му база.


2. Подпомагане на училището за възстановяване и увеличаване на училищните имоти, за тяхното ефективно стопанисване и целесъобразно използване.


3. Подпомагане на създаването и реализирането на възпитателно-образователни програми по проблемите на учениците.


4. Подпомагане на училищните и общинските власти за осъществяване на задължително училищно образование.

5. Участие в организацията и провеждането на младежки дейности.

(2) Средствата, с които сдружението ще постига своите цели, са:


1. Обсъждане и внасяне на предложения пред съответните органи за развитието и за решаване на текущи проблеми на училището; 

2. Оказване на съдействие за осигуряване на допълнителни финансови и материални средства за училището и контролира целесъобразното им изразходване;


3. Подпомагане изграждането и поддържането на материално-техническата база на училището;


4. Вземане на участие при избора на учебници от Педагогическия съвет, по които ще се обучават учениците от училището, и при възможност осигурява закупуването им;


5. Оказване на съдействие при организиране на ученическото хранене, осигуряване на транспорт и решаването на други социално-битови проблеми на децата, учениците, учителите от училището;


6. Оказване на съдействие за реализиране на извънкласните и извънучилищните форми, организирания отдих, туризъм и спорт с учениците и развитие на младежките дейности;


7. Оказване на съдействие за включване на родителите при организирането на свободното време на учениците;


8. Организиране на обществеността за подпомагане на училището;

9. Сигнализиране на компетентните органи при извършени нарушения в системата на народната просвета;


10. Организиране и подпомагане обучението на родителите по въпросите на възпитанието и развитието на техните деца;


11. Подпомагане дейността на училището в противодействието му срещу наркоманията и други вредни влияния върху учениците;


12. Съдействие на комисията за борба срещу противообществени прояви на малолетни и непълнолетни;


13. Подпомагане социално слабите ученици.


Чл. 7 (1) Сдружението извършва  следната стопанска дейност, свързана с основния му предмет: продажба на предмети на ученическото творчество, организиране на благотворителни изяви, платени курсове за обучение по учебни дисциплини и изкуствата и всички други дейности, не забранени от закона.

(2) Извършваната стопанска дейност се подчинява на условията и реда, определени от Търговския закон, Закона за счетоводството и данъчните закони.


(3) Изпълнението и контролът върху извършваната стопанска дейност се възлага на Съвета на настоятелите (СН) на Сдружението.
ГЛАВА ТРЕТА

Членство и условия за членуване


Чл. 8 (1) Членове на Сдружението могат да бъдат физически лица, които:

1. са навършили 18 (осемнадесет) години и са дееспособни;

2. заявяват, че приемат устава на Сдружението, споделят неговите цели и са готови да съдействат за тяхното изпълнение;

3. заплащат редовно определения членски внос.

Чл. 9 (1) Приемането на нови членове на Сдружението става на
основание лична писмена молба до СН, с изрично потвърждение, че приемат разпоредбите на устава.

(2) СН се произнася по молбата в едномесечен срок от подаването и. Решението на СН за приемане на нови членове се взема с обикновено мнозинство. 


(3) Новия член се счита за приет от датата на решение на СН и след заплащане на встъпителен членски внос, определен с решението на СН за приемането му.


Чл. 10 (1) Членството се прекратява при:
1. доброволно напускане;

2. изключване - по реда на чл. 10, ал. 3;

3. при смърт или поставянето под пълно запрещение;

4. отпадане, поради неучастие най-малко в три поредни заседания на Общото събрание или при неплащане на членски внос за повече от една година;

5. прекратяване на Сдружението.

(2) Молбата за напускане се оправя до СН на Сдружението и влиза в

сила в едномесечен срок от датата на подаването и. Напускащият член е длъжен да изпълни финансовите си и други задължения до срока на напускането.


(3) Член на Сдружението може да бъде изключен, когато грубо нарушава закона, устава или решенията на органите му. Решението за изключване се взема от Общото събрание (ОС) с обикновено мнозинство, по предложение на СН. 
Права и задължения на членовете


Чл. 11 (1) Всеки член на Сдружението има право:

1. да участва в неговата дейност и гласува в ОС;

2. да избира и да бъде избиран в ръководните му органи;

3. да бъде информиран за дейността на Сдружението, както и по

въпроси, които засягат интересите му;

4. да иска обяснение за приети решения, както и да иска отмяна на незаконни и противоуставни решения и действия;
(2) Всеки член на Сдружението е длъжен:

1. да спазва Устава;

2. да изпълнява решенията на управителните органи;

3. да заплати встъпителен членски внос определен от СН;
4. да плаща годишен членски внос в срокове и размер определени от ОС.

ГЛАВА ЧЕТВЪРТА

Устройство и органи на Сдружението

Чл. 12 Органи на Сдружението са:

1. Общо събрание (ОС);

2. Съвет на настоятелите (СН).

Общо събрание


Чл. 13 (1) Общото събрание е върховен орган на Сдружението. В ОС участват всички членове на Сдружението. То се свиква от СН. Общото събрание се свиква на редовна сесия ежегодно през първото тримесечие от годината.


(2) ОС се свиква от СН с:

1. покана поставена на мястото за обявления в сградата на СУ „Васил Левски”, град Долни чифлик най-малко един месец преди датата на посочения ден;
2. писмена покана до всеки един от членовете, отправена по начин гарантиращ получаването и, в която се вписват денят, часът, мястото, където ще се проведе събранието, както и въпросите, които ще бъдат разглеждани в дневния ред.

(3) По искане на 1/3 от членовете на Сдружението ОС може да се свика извънредно по всяко време.

Чл. 14 ОС се счита законно, ако на него присъстват най-малко половината от членовете на Сдружението. Ако не е налице необходимия кворум, събранието се отлага с един час при същия дневен ред и се счита за законно независимо от броя на присъстващите.

Чл. 15 (1) Решенията на ОС се вземат с обикновено мнозинство от присъстващите членове, освен в случаите по ал. 2.
(2) За изменения и допълнения на устава, за прекратяване на Сдружението или за сливането му с друго е необходимо мнозинство от 2/3 от гласовете на присъстващите членове.
(3) Не могат да се вземат решения, които не са били включени в дневния ред с изключение на отстраняване на членове на СН или избиране на нови.

Чл. 16 ОС се председателства от председателя на СН, а при негово отсъствие от някои от членовете на СН от ОС.

Чл. 17 Всяко физическо лице – член на Сдружението – има право на един глас в ОС и може да го упражнява само лично.

Чл. 18 На ОС се води протокол, който се изготвя и подписва от председателстващия и протоколчика на събранието и се съхранява в архива на СН.

Чл. 19 Общото събрание:
1. приема, изменя и допълва устава на Сдружението;

2. избира членовете на СН и председателя на Сдружението;

3. приема отчета на СН;

4. взема решения за преустройството или прекратяване на Сдружението;

5. отменя незаконни, противоуставни и неправилни решения и действия на органите на Сдружението;

6. определя размера на годишния членски внос;

7. взема решения относно разпореждане с имуществото на Сдружението и утвърждава годишната приходно-разходна сметка на Сдружението;

8. обсъжда и приема решения по други въпроси, свързани с дейността на Сдружението или посочения в този устав.

Съвет на настоятелите


Чл. 20 (1) СН се състои от 7 /седем/ члена, избирани за срок от 4 /четири/ години. До избирането на нов, старият СН продължава да изпълнява функциите си.


(2) СН заседава най-малко два пъти в годината и се свиква от председателя. По искане на 1/3 от членовете на СН, председателят е длъжен в седемдневен срок да насрочи извънредно заседание на СН.

(3) Заседанията на СН са законни, ако присъстват повече от половината му членове.


(4) Решенията на СН се вземат с обикновено мнозинство чрез явно гласуване. СН може да взема решения и неприсъствено, чрез съставяне на протокол, подписан от всичките му членове.


Чл. 21 Съвета на настоятелите:
1. изпълнява решенията на ОС, като орган за оперативно управление на Сдружението;

2. подготвя и осигурява свикването на ОС;

3. предлага за утвърждаване от ОС годишната приходно-разходна сметка на Сдружението;

4. изпълнява други функции, възложени му от този устав или от ОС.

Председател

Чл. 22 Председателят на Сдружението се избира от ОС за срок 4 /четири/ години.

Чл. 23 Председателят на Сдружението е и председател на СН.


Чл. 24 Председателят:

1. ръководи заседанията на СН и ОС;

2. подписва протоколите с взети решения;

3. представлява Сдружението пред трети лица;

4. осигурява практическото изпълнение на решенията на ОС;

5. извършва и други дейности, възложени му от ОС и СН;

6. участва в работата на Педагогическия съвет на СУ „Васил Левски” град Долни чифлик и има право да внася за обсъждане материали, отнасящи се до дейността му.

Чл. 25 В случаите когато Председателят отсъства или е 
възпрепятстван да упражнява функциите си, той се замества от един от членовете на СН, избран от СН.
ГЛАВА ПЕТА

Финансиране дейността  на Сдружението


Чл. 26 Сдружението набира средства за издръжка от:

1. встъпителен членски внос от членовете му, чиито размер се определя от СН;

2. годишен членски внос от членовете му, чиито размер се определя от ОС;

3. дарения, спонсорства, завещания и законни лихви;

4. собствени приходи от наеми, ренти и всякакви доходи от управление и разпореждане със собственото имущество, получени в съответствие със ЗЮЛНЦ, субсидии от изработени от Сдружението проекти, имуществени вноски и др.
5. родителите за решаване на възникнали текущи задачи свързани с общоучилищни мероприятия.


Чл. 27 Имуществото на Сдружението се управлява от СН в съответствие със законите в страната на този устав.
ГЛАВА ШЕСТА

Допълнителни разпоредби


Чл. 28 Сдружението се прекратява:
1. по решение на Общото събрание;

2. по искане на прокурора, с решение на съда, в предвидените от закона случаи.

Преходни и заключителни разпоредби

§ Настоящият устав е приет единодушно от членовете на Сдружението „Училищно настоятелство „Васил Левски“ – Долни чифлик“ на Учредително събрание, състояло се на 23.05.2002г.  в град Долни чифлик.

§ Изменение и допълнение в устава на „Училищно настоятелство при СОУ „Васил Левски” град Долни чифлик” е прието от Общо събрание, състояло се на 23.01.2012г.

§ Изменение и допълнение в устава на „Училищно настоятелство „Васил Левски“ – Долни чифлик“ e прието от Общо събрание, състояло се на 30.03.2017г.

